Ștefan Bană exultă după ce a marcat în victoria lui CSU Craiova cu Sepsi OSK: „Îmi doresc de mic copil să joc pe ‘Ion Oblemenco’ și să dau și gol!”
CSU Craiova a încheiat sezonul cu o victorie acasă. Oltenii s-au impus cu 3-2 în fața celor de la Sepsi OSK.
Printre marcatori s-a aflat și Ștefan Bană. Tânărul fotbalist al formației din Bănie a reacționat la finalul partidei.
„Îmi doresc de mic copil să joc pe ‘Ion Oblemenco’ și să dau și gol!”
„Este un vis devenit realitate, îmi doresc de mic copil să joc pe ‘Ion Oblemenco’ și să dau și gol. Sincer, nu pot să vă descriu emoția, m-am bucurat foarte mult alături de colegi.
Nu pot să spun eu dacă voi fi titular, voi încerca să-mi ajut echipa în continuare. Cred că ar trebui să rămână regula U21, e benefică pentru tineri.
Sincer, nu prea cred că jucam fără regulă. Cu regula, mai mulți tineri ar putea să joace și să-și arate talentul”, a afirmat Ștefan Bană, după victoria cu Sepsi OSK.